åpen standard
Store norske leksikon,Teknologi og industri,IT
Åpen standard er innen IT spesifikasjoner for maskinvare, programvare eller dokumentformater som er åpen og tilgjengelig for alle. Det vil si at det finnes forklaringer til formatet som er gode nok til at man skal kunne implementere sin egen versjon av formatet, samt komme med innspill til formatet. Det er ofte forventet at formatet bruker en åpen lisens.
Ofte er åpne formater styrt og vedlikeholdt av standardiseringsorganisasjoner eller et konsortium slik at standardene vederlagsfritt er tilgjengelig for alle. Åpne standarder for webtjenester spiller en spesielt viktig rolle, fordi de sikrer at programvare utviklet av en leverandør kan kommunisere greit og effektivt med programvare fra en annen leverandør.Eksempler på viktige åpne formater er  WWW, World Wide Web, utviklet av W3C (WWW Consortium)   PDF, Portable Document Format (ISO 32000), utviklet av Adobe  USB, Universal Serial Bus, utviklet av et konsortium sammenfattet av en rekke store selskaper som Compac, IBM, Intel, Microsoft med flere  HTML, XHTML, HTML5, HyperText Markup Language, utviklet av W3C Ogg, musikk- og video-kontainere, utviklet av Xiph.Org Foundation ODF, OpenDocument Format (ISO/IEC 26300), utviklet av OASIS  PNG, Portable Network Graphics (ISO/IEC 15948:2004)  SVG, Scalable Vector Graphics, utviklet av W3C Les mer i Store norske leksikon åpen kildekode ISO